DOI: 10.5279/dk-sa-dda-325
title: Gallup Omnibus Data 1979
title: Danish Gallup Omnibus Data, 1979

description: Gallup Omnibus Data 1979 består af 23 omnibusundersøgelser, gennemført af Gallup Markedsanalyse A/S i 1979. Der gennemførtes i dette år 24 omnibusundersøgelser, men omnibus nr. 03 er ikke afleveret til DDA.I hver af de 23 omnibusser er der dels en række spørgsmål, som går igen fra gang til gang, dels en række specielle spørgsmål (omhandlende aktuelle emner). Nærværende datamateriale omfatter data fra alle de 23 omnibusser for de fælles spørgsmål, som drejer sig om følgende emner:Respondentens køn, alder og civilstand; husstandens størrelse, og antal voksne (15 år eller derover) og børn i husstanden samt, hvis der er børn, disses alder; respondentens status i husstanden; respondentens uddannelse, beskæftigelsesmæssige status og indkomst; husfaderens uddannelse, beskæftigelsesmæssige status og lønningsform; husstandens samlede indkomst; husmoderens beskæftigelse; boligens art og ejerforhold til boligen samt bopælens geografiske placering og urbaniseringsgraden; hvorvidt husstanden har bil, farve-TV og fuldautomatisk vaskemaskine til rådighed; hvorvidt respondenten dagen før interviewet har røget forskellige former for tobak; respondentens avislæsevaner; hvilket parti respondenten stemte på ved sidste folketingsvalg; samt hvilket parti respondenten ville stemme på, hvis der var folketingsvalg dagen efter interviewet. Bemærk, at for omnibusserne 01-19 (incl.) er ''sidste folketingsvalg'' valget i februar 1977, mens det for omnibusserne 20-24 (incl.) er valget i oktober 1979.Nedenfor findes en oversigt over emnerne for de specielle spørgsmål; data for disse spørgsmål findes under de angivne studienumre sammen med data for de fælles spørgsmål for den relevante omnibus.
        Omnibus nr. 01 (DDA-0564):
        
        LO''s brochure om økonomisk demokrati (ØD): hvorvidt husstanden har fået den, om den er blevet læst i husstanden, og om respondenten har læst i den og kan huske noget fra den; principiel holdning til ØD (med eller uden en fælles fond); medlemskab af en fagforening under LO; holdning til Anker Jørgensens afskedigelse af Ritt Bjerregaard; samt fjernsynets genudsendelse af serien ''Matador''.
      
        Omnibus nr. 02 (DDA-0565):
        
        Om respondenten har hørt om Europaparlamentet og det kommende valg til Europaparlamentet; hvor megen myndighed respondenten mener, Europaparlamentet har og bør have; om der bør holdes direkte valg til Europaparlamentet; om respondenten vil stemme ved valget til Europaparlamentet d. 7. juni; om respondenten deltog i folkeafstemningen om EF i 1972 og i givet fald hvad respondenten stemte dengang; om respondenten idag ville stemme for eller imod dansk tilslutning til EF; respondentens holdning til et udvidet politisk samarbejde i EF og til en union; kendskab til Folkebevægelsen mod EF og dens samarbejde med visse partier; hvorvidt respondenten vil stemme på en af Folkebevægelsens kandidater eller en af partiernes kandidater; samt medlemskab af en fagforening under LO.
      
        Omnibus nr. 03:
        
        Data ikke afleveret til DDA.
      
        Omnibus nr. 04 (DDA-0566):
        
        Hvorvidt respondenten vil stemme ved Europaparlamentsvalget; om respondenten har set forskelligt PR-materiale vedrørende Europaparlamentsvalget; om respondenten regelmæssigt læser fagforeningblade, brancheblade, hobbyblade, politiske blade etc.; vurdering af det danske ''Melodi Grand Prix'' i fjernsynet; hvilke værdipapirer, respondenten mener, er sikrest og giver mest fortjeneste; om respondenten har købt værdipapirer og i givet fald gennem hvem; samt om respondenten ser i avisernes kurslister.
      
        Omnibus nr. 05 (DDA-0567):
        
        Reklamen: hvorvidt den mest søger at overtale eller informere, om respondenten mener, den er nødvendig, om respondenten har følt sig stødt over reklamer og i givet fald hvad der har virket stødende; hvorvidt man bør kræve, at reklamen er realistisk og bruger lige mange mænd og kvinder; om en lovregulering af reklamen vil gøre den kedeligere; reklamens nuværende funktion (vildlede/gøre livet festligt); forventet levestandard for respondenten og befolkningen som helhed det næste år; interessemodsætninger mellem LO og DA; holdning til indkomstforskelle; vurdering af den økonomiske situation; lønstriden på arbejdsmarkedet; medlemskab af en fagforening under LO; holdning til ØD og medejensomsret; rygevaner og en eventuel ændring af dem på grund af den røgfri dag; samt sammenhængen mellem rygning og lungekræft.
      
        Omnibus nr. 06 (DDA-0568):
        
        Fjernsynsserien ''Holocaust'': om det var rigtigt at vise den, dels i Danmark, dels i Tyskland; deltagelse i folkeafstemningen om EF i 1972 og hvad respondenten i givet fald stemte dengang; samt hvad respondenten ville stemme ved en lignende folkeafstemning på interviewtidspunktet.
      
        Omnibus nr. 07 (DDA-0569):
        
        Om respondenten venter, at der i fremtiden vil blive flere eller færre aktioner gennemført af interessegrupper; om myndighederne efter respondentens mening hidtil har håndteret sådanne aktioner rigtigt, og hvordan respondenten i almindelighed mener, man bør gå til værks overfor sådanne aktioner; om respondenten foretrækker et socialistisk, et liberalistisk eller et velfærdssamfund; samt medlemskab af en fagforening under LO.
      
        Omnibus nr. 08 (DDA-0570):
        
        Om nogen i husstanden rider og i givet fald hvor gamle de er, hvor længe de har redet, hvilket køn de er af og hvor meget de rider; om husstanden ejer en ridehest; vurdering af det europæiske ''Melodi Grand Prix'' i fjernsynet; om respondenten har hørt om Europaparlamentet og det kommende valg til dette; om respondenten vil stemme til dette valg, og hvor meget magt respondenten mener, Europaparlamentet har; respondentens deltagelse i folkeafstemningen om EF i 1972 og i givet fald hvad respondenten stemte dengang samt hvad respondenten ville stemme ved en lignende afstemning på interviewtidspunktet; kendskab til Folkebevægelsen mod EF; om respondenten vil stemme på en partikandidat eller en af Folkebevægelsens kandidater ved Europaparlamentsvalget; respondentens holdning til regeringsindgrebet i overenskomstforhandlingerne; samt medlemskab af en fagforening under LO.
      
        Omnibus nr. 09 (DDA-0571):
        
        Om respondenten anser sig selv for at være religiøs og hvor tit han/hun går i kirke; om skolerne skal give religionsundervisning og hvilken form den bør have; om skolerne skal lægge større vægt på disciplin og pligtfølelse; om skolen skal give seksualundervisning; om respondenten tror, der findes en Gud og et liv efter døden; om kvinder skal kunne blive præster; om ægtemanden i husstanden hjælper med andet husarbejde end opvask; holdning til gammeldags og moderne kunst; holdning til kirkelig vs. borgerlig konfirmation; om samfundet bør lette eller hindre gifte kvinders adgang til selverhverv; om respondenten læser referater af kommunale forhandlinger i avisen; om respondenten mener avisstrejker og -lockouter er en trussel mod ytringsfriheden og som sådan bør forhindres; FN''s betydning for freden og muligheden for en stor krig inden for de næste 10 år; holdning til skattesnyderi og frihedsstraf herfor; om respondenten dyrker sport og respondentens foretrukne fritidsaktiviteter om aftenen; holdning til atomkraft; samt om unge kvinder bør uddannes i husligt arbejde og til at kunne klare sig økonomisk.
      
        Omnibus nr. 10 (DDA-0572):
        
        Ingen specielle spørgsmål.
        
        Se evt. DDA-0247: Europaparlamentsvalget 1979 (før), som blev gennemført i forbindelse med denne omnibus.
      
        Omnibus nr. 11 (DDA-0573):
        
        Medlemskab af en fagforening under LO; arbejdsløshed: hvad man fra regeringens side bør gøre for at bekæmpe den (konkurrenceevneforbedring vs. beskæftigelsesarbejder); om respondenten mener, at arbejdsløshed er nødvendig for økonomien, og i givet fald om man skal leve med det eller forsøge at lave samfundet om; om arbejdsløshed mest er et menneskeligt eller et økonomisk problem for de ramte; om arbejdsløsheden mest skyldes mangel på arbejde eller understøttelsens størrelse; om man bør sætte understøttelsen ned eller søge at effektivisere arbejdsformidlingen; vurdering af regeringens virke; samt Fremskridtspartiets interne uoverensstemmelser mellem ''slappere'' og ''strammere'': om partiet bør følge den ene eller den anden gruppe, hvem i partiet der tilhører den ene og den anden gruppe og specielt hvilken gruppe Glistrup tilhører.
      
        Omnibus nr. 12 (DDA-0574):
        
        Om respondenten har hørt eller læst om Europaparlamentet og om det kommende valg til Europaparlamentet; hvor megen myndighed respondenten mener, Europaparlamentet har; om respondenten vil stemme ved valget til Europaparlamentet; om respondenten deltog i folkeafstemningen om EF i 1972, og hvad respondenten i givet fald stemte dengang, samt hvad respondenten ville stemme ved en tilsvarende folkeafstemning på interviewtidspunktet; kendskab til Folkebevægelsen mod EF, og om respondenten i givet fald vil stemme på en af Folkebevægelsens kandidater eller på en partikandidat; samt kendskab og holdning til indførelse af sommertid i Danmark.
      
        Omnibus nr. 13 (DDA-0575):
        
        Oliekrisen og hvor alvorlig respondenten mener, den er; om vi står over for en kommende energikrise og i givet fald hvor alvorlig; holdning til kul vs. atomkraft som energikilde; om respondenten vil stemme for eller imod atomkraft ved en eventuel fremtidig folkeafstemning; om respondenten mener, at Danmark bør gå over til atomkraft, hvis de fleste andre lande gør det; samt sommerferieplaner. For yderligere spørgsmål, se evt. DDA-0275: Europaparlamentsvalget 1979 (efter).
      
        Omnibus nr. 14 (DDA-0576):
        
        Vurdering af regeringens virke; holdning til fri abort; om gifte kvinder med mindre børn bør være udearbejdende; hvilket problem det er vigtigst at løse (bolig, trafik, forurening, social forsorg, sundhedsvæsenet, u-landshjælp, økonomiske problemer); hvor alvorlig respondenten mener, oliekrisen er, og om han/hun mener, vi står over for en kommende energikrise; kul vs. atomkraft som løsning på energiproblemerne; om respondenten vil stemme for eller imod atomkraft ved en eventuel folkeafstemning; om atomkraft er nødvendig for at opretholde levestandarden, og om respondenten ville være for indførelse af atomkraft, hvis den økonomiske situation kræver det; om Danmark bør indføre atomkraft, hvis de fleste andre lande gør det; samt oliekrisens årsager.
      
        Omnibus nr. 15 (DDA-0577):
        
        Kendskab og holdning til økonomisk demokrati (med eller uden en fælles fond); om de indefrosne dyrtidsportioner bør udbetales; samt om det er en god ide at lade de indefrosne dyrtidsportioner indgå i en fond som start på ØD i stedet for at udbetale dem.
      
        Omnibus nr. 16 (DDA-0578):
        
        Om respondenten ville stemme ja eller nej til atomkraft ved en eventuel folkeafstemning; hvis nej om han/hun ville være for eller imod atomkraft, hvis affaldsproblemet kunne løses; hvad respondenten mener, er den største risiko ved atomkraft: ulykker eller affaldsproblemet; hvor stor respondenten mener, risikoen for en alvorlig ulykke er; interesse for politik og tillid til politikerne; om børn har bedst af at være på daginstitution eller hjemme; om respondenten selv har været på daginstitution som barn; om Danmarks udlandsgæld er et alvorligt problem, og hvad respondenten mener, er årsag til det; medlemskab af en fagforening under LO; holdning til Danmarks medlemskab af NATO; om respondenten alt i alt synes tilværelsen er bedre nu end tidligere; holdning til forslaget om at yde u-landshjælp svarende til 1% af nationalindkomsten; på hvilke områder man først og fremmest skulle bruge u-landshjælpen; samt om den skulle ydes til alle lande eller kun til demokratiske lande.
      
        Omnibus nr. 17 (DDA-0579):
        
        Ingen specielle spørgsmål. Bemærk i øvrigt, at omnibus nr. 17 kun omfatter respondenter bosiddende på Sjælland (incl. hovedstadsområdet).
      
        Omnibus nr. 18 (DDA-0580):
        
        Vurdering af fjernsynets serie ''Den otteøjede Skorpion''; holdning til Dansk Kvindesamfunds forslag om kønskvotering; hvorvidt kvindens stilling i samfundet er blevet forbedret efter kønsrolledebatten; om de to køn potentielt er lige gode til alt, og hvis ikke, hvad kvinder hhv. mænd da efter respondentens mening er bedst til; om respondentens husstand har gjort eller har planer om at gøre noget for at spare energi i opvarmningen og for at nedsætte benzinforbruget; Socialdemokratiets nye forslag til økonomisk demokrati og hvorved det adskiller sig fra det gamle; holdning til de to forslag og specielt til en central fond; om den bedste løsning på den politiske situation vil være et valg eller et forlig; samt medlemskab af en fagforening under LO.
      
        Omnibus nr. 19 (DDA-0581):
        
        Det kommende folketingsvalg: om regeringen burde være fortsat, hvilken regering man sandsynligvis vil få og hvilken regering respondenten foretrækker i almindelighed og under hensyntagen til de problemer, der skal løses; om en evt. borgerlig regering bør omfatte Fremskridtspartiet; statsministerpræference; LO''s indflydelse på Socialdemokratiet; om en socialdemokratisk hhv. en borgerlig regering vil sænke reallønnen, og om det er nødvendigt at gøre det; om respondenten har besluttet, om han/hun vil stemme og på hvilket parti og om respondenten har overvejet at skifte parti; om respondenten mener, at dette valg er vigtigere end andre, at der er for mange partier i Folketinget og at magtskifter er gavnlige; om respondenten har set partiudsendelser i fjernsynet, været til vælgermøder og læst valgpjecer; holdning til økonomisk demokrati; holdning til understøttelsens tilgængelighed og størrelse som årsag til arbejdsløshed; om respondenten synes frihed eller lighed er den vigtigste side af demokratiet, og hvilket parti respondenten mener lægger størst vægt på personlig frihed; samt politikeres intelligens og moralske standard sammenlignet med befolkningens.
      
        Omnibus nr. 20 (DDA-0582):
        
        Ingen specielle spørgsmål.
      
        Omnibus nr. 21 (DDA-0583):
        
        Ingen specielle spørgsmål.
      
        Omnibus nr. 22 (DDA-0584):
        
        Ingen specielle spørgsmål.
      
        Omnibus nr. 23 (DDA-0585):
        
        Hvad respondenten stemte ved folketingsvalget den 15. februar 1977; holdning til Danmarks medlemskab af NATO; hvem respondenten synes har mest ret i striden mellem israelerne og araberne; om NATO bør indsætte nye atomraketter som svar på de sovjetiske SS-20 raketter; om SS-20 raketterne gør Warszawa-pagten bedre udrustet i Europa end NATO og om Danmark, hvis NATO mener, det er nødvendigt, skal acceptere at få atomraketter stationeret i landet; om Karl Hjortnæs bør gå af som skatteminister som følge af skattesagen mod ham; om respondenten mener, der idag sker flere voldsforbrydelser end tidligere; om respondenten er blevet mere forsigtig med, hvor og hvornår han/hun færdes ude; samt hvordan man efter respondentens mening bedst modvirker voldsforbrydelser.
      
        Omnibus nr. 24 (DDA-0586):
        
        Om husstanden kan se vesttysk TV, om den gør det, og hvad respondenten i givet fald synes om tysk TV i forhold til dansk; hvordan respondenten ser på reklamerne og hvordan respondenten stiller sig til reklamer i dansk fjernsyn og til en evt. reklamefinansieret TV 2 kanal; om husstanden har måttet spare pga. reduceret indkomst i 1979, og i givet fald hvor, samt hvor man efter respondentens mening først og fremmest må spare, hvis man i 1979 får færre penge til rådighed; om det er vigtigst at skabe ligevægt på betalingsbalancen eller at fordele byrderne ligeligt; om respondenten mener, byrderne faktisk vil blive retfærdigt fordelt, og hvis ikke, hvem der da slipper for let; om de sociale hensyn eller erhvervslivets frihed er vigtigst; vurdering af regeringens virke; om respondenten på interviewtidspunktet ville stemme for eller imod EF ved en folkeafstemning; om respondenten forventer større eller mindre prisstigninger, arbejdsløshed og uro på arbejdsmarkedet i 1980 end i 1979; samt om respondenten forventer, at landets økonomiske situation og hans/hendes egen levestandard vil blive bedre eller dårligere i 1980.
      Det følgende vil, med mindre andet angives, udelukkende angå de gennemgående fælles spørgsmål. De enkelte omnibusser indeholdende de specielle spørgsmål forefindes i DDA, oparbejdet til klasse D (DDA-0564 til DDA-0586)
description: Se abstract
description: See abstract